Koleksion ti Retrato iti Warwick 2 (Septiembre Agingga iti Disiembre 2014)
Iti daytoy a koleksion ti retrato, makita ti nagrang-ayan ti trabaho iti baro a hedkuarter dagiti Saksi ni Jehova manipud Septiembre agingga iti Disiembre 2014.
Septiembre 11, 2014—Pagparkingan Dagiti Bisita
Masangsangal ti balabala ti atep ti Residence C, nga steel stud ti mausar.
Septiembre 18, 2014—Warwick site
Buya manipud iti makin-abagatan a paset ti site, a sumango nga agpaamianan iti Sterling Forest Lake (Blue Lake). Aggigiddan a mausar ti 13 a crane. Iti makinsango a paset, mabubuhosan ken mairingringpas ti pundasion ti Residence B.
Septiembre 26, 2014—Offices/Services Building
Nakasaganan a maiplastar dagiti landok a biga ken dadakkel nga adigi. Gapu ta landok ti nausar a pannakabalabala ti Offices/Services Building, nalawlawa ti espasio iti uneg ti pasdek ken al-alisto a mairingpas ti panagibangon.
Oktubre 9, 2014—Warwick site
Pagkakamangen dagiti trabahador dagiti nasangalen a balabala ti atep, sa naikapet dagiti galba ken naparabawan iti waterproof membrane tapno saan a mastrek ti danum, nga agbalin a kompleto a module para iti Residence C. Iti likud a kannigid, maar-aramid ti kagudua a module ti atep.
Oktubre 15, 2014—Offices/Services Building
Iplasplastar dagiti kontraktor dagiti landok a biga iti asideg ti makin-abagatan a laud a suli ti pasdek. Daytoy a paset ti ayanto ti kosina, panganan, paglabaan, ken dadduma pay a departamento.
Oktubre 15, 2014—Warwick site
Mayaw-awat ti walis iti trabahador a mangiplasplastar kadagiti fitting ti tubo ti pozo negro.
Oktubre 20, 2014—Warwick site
Naaramid daytoy a pader a pangpadasan tapno maikeddeng no ania ti estilo ti nagbabaetan dagiti ladrilio (brick), kolor ti mortar, ken ti pannakaiplastar dagita. Daytoy met ti pangipakitaan no ania ti aramiden dagiti kasangsangpet a mason. Iti daytoy a retrato, marebrebba ti pader ta nalpasen ti nakausaranna.
Oktubre 31, 2014—Residence C
Maiplasplastar ti nasangalen a kagudua a module ti atep babaen iti crane. Dagiti bayangbayang (gable roof) ti agsumbangir a sikigan dagiti residence building pasayaatenna ti langa dagiti patakder no makita iti adayo.
Nobiembre 7, 2014—Maintenance Building/Resident Parking
Ti tangke ti gasolina a makalaon iti 95,000 a litro (25,000 a galon) ket maibabbaba iti pagpuestuanna. Ti gasolina kadagitoy a tangke suplayanna dagiti boiler.
Nobiembre 12, 2014—Residence C
Buya ti makin-abagatan a paset ti pasdek, a makita ti Blue Lake iti kannawan ti retrato. Nagduduma ti kolor kasta met ti kinakersang ken kinapino dagiti nausar a materiales iti makinruar a paset tapno napintas ti itsura dagiti patakder.
Nobiembre 21, 2014—Maintenance Building ken Pagparkingan Dagiti Residente
Agkadua dagiti agassawa nga agiplasplastar kadagiti tubo sakbay a mabuhusan ti flooring.
Nobiembre 28, 2014—Offices/Services Building
Maik-ikkat ti niebe iti atep babaen ti panagpala ken blower.
Disiembre 1, 2014—Maintenance Building ken Pagparkingan Dagiti Residente
Sabali pay nga agassawa a mangkitkita kadagiti plano no sadino ti pagpuestuan dagiti tubo.
Disiembre 10, 2014—Maintenance Building ken Pagparkingan Dagiti Residente
Maar-aramid ti panagkali, pannakaikapet dagiti konkreto a pormas ken panagbuhos uray no agtintinnag ti niebe. Iti makinkannigid a ngato ti retrato, nakubong dagiti Offices/Services Building kadagiti napuskol a plastik a trapal tapno makontrol ti temperatura bayat a maaramid dagiti trabaho iti intero a winter, kas iti panagbuhos kadagiti kadsaaran ken fireproofing.
Disiembre 12, 2014—Residence D
Ikabkabil dagiti trabahador ti vapor membrane kadagiti konkreto nga adigi ken iking dagiti slab sakbay a maikapet dagiti makinruar a panel dagiti adigi.
Disiembre 15, 2014—Warwick site
Buya manipud ngato a sumango iti laud. Makita dagiti residence building iti ngato ti retrato. Ti dakkel a puraw a building iti asideg iti tengnga iti retrato ket isu ti Offices/Services Building. Kurang a 20 a porsiento iti agarup 100 nga ektaria (253 a.) ti intero a sanikua ti pakaar-aramidan ti konstruksion, a saan a maapektaran ti asideg a kabakiran.
Disiembre 15, 2014—Warwick site
Buya manipud ngato a sumango iti daya. Makita ti Residence C ken D iti baba ti retrato. Iti Residence C, komkompletuen dagiti kontraktor dagiti bayangbayang babaen ti panangikapetda kadagiti metal panel ti atep.
Disiembre 25, 2014—Residence C
Iplasplastar ti karpintero ti laminado a suelo iti maysa a modelo a kuarto. Tunggal kuarto, maysa kadagiti uppat a naisagana a pagpilian ti mausar. Karaman iti package ti kolor ti pintura, karpet, laminado a suelo, tile, ken ti pagiparabawan iti ayan ti lababo.
Disiembre 31, 2014—Offices/Services Building
Manomano ti pannakapinas ti suelo tapno nasayaat ti panagayus ti danum iti floor drain.
Disiembre 31, 2014—Residence C
Iplasplastar ti teknisian nga agtawen iti 77 ti multi-strand fiber-optic distribution cable. Inton malpas ti proyekto addanton agarup 32 a kilometro (20 mi) ti naiplastar a kastoy a kable.
Ammuem ti Ad-adu Pay
Ania ti Bethel?
Ti Bethel ket naisangsangayan a lugar nga addaan iti nakapatpateg a panggep. Ammuem ti ad-adu pay maipapan kadagiti agserserbi sadiay.
ilo_Latn ilo_Latn ilo_Latn ilo_Latn kea_Latn ilo_Latn eng_Latn ilo_Latn pag_Latn ilo_Latn eng_Latn ilo_Latn pag_Latn ilo_Latn pag_Latn ilo_Latn tgl_Latn ilo_Latn eng_Latn ilo_Latn fur_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn ilo_Latn fur_Latn ilo_Latn kea_Latn ilo_Latn kea_Latn ilo_Latn fur_Latn ilo_Latn eng_Latn ilo_Latn fur_Latn ilo_Latn ilo_Latn ilo_Latn ilo_Latn